न्योन (एजेन्सी) – गए रातिको च्याम्पियन्स लिगको खेलहरुसँगै नक-आउट चरणमा प्रवेश गर्ने सबै १६ टोलीको टुङ्गो पनि लागेको छ ।
बोरुसिया डर्टमन्ड र एट्लेटिको म्याड्रिड जस्ता बलिया टोली समूह चरणबाटै बाहिरिएका छन् भने साविक विजेता रियल म्याड्रिड आफ्नो समूहमा उपविजेता बन्दै नक-आउट चरण प्रवेश गर्‍यो । त्यस्तै नेपोली र मोनाको पनि बाहिरिए ।
अन्तिम १६ मा इङ्ग्लिस टोलीको प्रभाव देखिएको छ । ८ समूहमा चार समूह विजेता इङ्ग्लिस टोली नै रहे भने चेल्सी मात्र उपविजेता बन्दै अन्तिम १६ मा प्रवेश गर्‍यो । सबै आठ समूह र तिनका विजेता र उपविजेता यस प्रकारका छन् ।